AEONTS ลบ 5% เจอ Sell on fact หลังกำไร Q3 ดีเกินคาด ฟากโบรกฯ แนะเป้า 244 บ.
AEONTS ลบ 5% เจอ Sell on fact หลังกำไร Q3 ดีเกินคาด ฟากโบรกฯ แนะเป้า 244 บ. ล่าสุดอยู่ที่ 216 บาท หรือ 11 บาท หรือ 4.85% มูลค่าซื้อขาย 953.58 ล้านบาท
AEONTS ลบ 5% เจอ Sell on fact หลังกำไร Q3 ดีเกินคาด ฟากโบรกฯ แนะเป้า 244 บ. ล่าสุดอยู่ที่ 216 บาท หรือ 11 บาท หรือ 4.85% มูลค่าซื้อขาย 953.58 ล้านบาท
13 ม.ค. 2564

ผู้สื่อข่าวรายงานว่า ราคาหุ้น บริษัท อิออน ธนสินทรัพย์ (ไทยแลนด์) จำกัด (มหาชน) หรือ AEONTS ล่าสุด ณ เวลา 10.22 น. อยู่ที่ 216 บาท หรือ 11 บาท หรือ 4.85% สูงสุดที่ 223 บาท ต่ำสุดที่ 215 บาท ด้วยมูลค่าซื้อขาย 953.58 ล้านบาท

โดยราคาหุ้นปรับตัวลดลงอย่างมีนัยสำคัญสาเหตุเกิดจากการขายทำกำไรหลังประกาศงบไตรมาส 3/2563 (Sell on fact) ซึ่ง AEONTS ประกาศผลการดำเนินงานมีกำไรสุทธิ 1 พันล้านบาท เพิ่มขึ้น 1.89% จากช่วงเดียวกันของปีก่อนมีกำไร 990.77 ล้านบาท
ทั้งนี้ บล.กสิกรไทย ระบุในบทวิเคราะห์ ประเมินราคาพื้นฐาน AEONTS ที่ 244 บาท/หุ้น โดย AEONTS รายงานกำไรไตรมาส 3 ที่ 1 พันล้านบาท (เพิ่มขึ้น 4% เมื่อเทียบจากไตรมาสก่อน และ 2% เมื่อเทียบจากปีก่อน) ซึ่งสูงกว่าที่บล.กสิกรไทย คาดการณ์ไว้ที่ 8.4% เนื่องจาก ECL ที่ต่ำกว่าคาด
โดยชอบ AEONTS เนื่องจากมูลค่าหุ้นที่ยังอยู่ในระดับถูกโดยเปรียบเทียบ และคาดว่ากำไร / ROE จะเติบโตขึ้น โดยราคาหุนจะยังมี Upside อยู่ที่ 7.5% หากอิงจากราคาเป้าหมายของเราที่ 244 บาท คาดอัตราผลตอบแทนจากเงินปันผลจะอยู่ที่ 2.7% ในปี 2565